สรุปภาวะตลาดต่างประเทศ ประจำวันที่ 29 เม.ย.62
สรุปภาวะตลาดต่างประเทศ ประจำวันที่ 29 เม.ย.62
สรุปภาวะตลาดต่างประเทศ ประจำวันที่ 29 เม.ย.62
30 เม.ย. 2562

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (29 เม.ย.) เนื่องจากนักลงทุนขานรับตัวเลขการใช้จ่ายผู้บริโภคของสหรัฐที่พุ่งขึ้นแตะระดับสูงสุดในรอบเกือบ 10 ปี รวมทั้งความหวังที่ว่า เจรจาการค้ารอบใหม่ระหว่างสหรัฐและจีนจะมีความคืบหน้า ขณะที่นักลงทุนจับตาการประชุมนโยบายการเงินของธนาคารกลางสหรัฐ (เฟด) ซึ่งจะเปิดฉากขึ้นในวันนี้
ดัชนีเฉลี่ยอุตสาหกรรมดาวโจนส์ปิดที่ 26,554.39 จุด เพิ่มขึ้น 11.06 จุด หรือ +0.04% ขณะที่ดัชนี S&amp;P500 ปิดที่ 2,943.03 จุด เพิ่มขึ้น 3.15 จุด หรือ +0.11% และดัชนี Nasdaq ปิดที่ 8,161.85 จุด เพิ่มขึ้น 15.46 จุด หรือ +0.19%
 
ตลาดหุ้นยุโรปปิดบวกเมื่อคืนนี้ (29 เม.ย.) เนื่องจากนักลงทุนขานรับต่อการที่นายเปโดร ซานเชซ นายกรัฐมนตรีสเปน เปิดเผยว่า พรรคสังคมนิยม (PSOE) ของเขาได้รับชัยชนะ หลังจากผลการนับคะแนนเบื้องต้นบ่งชี้ว่า พรรคสังคมนิยมได้รับชัยชนะในการเลือกตั้งทั่วไปซึ่งจัดขึ้นเมื่อวันอาทิตย์ที่ผ่านมา ขณะที่การปรับตัวขึ้นของหุ้นกลุ่มธนาคารทั่วยุโรปช่วยหนุนตลาดด้วย
ดัชนี Stoxx Europe 600 บวก 0.08% ปิดที่ 391.32 จุด
ดัชนี CAC-40 ตลาดหุ้นฝรั่งเศสปิดที่ 5,580.98 จุด เพิ่มขึ้น 11.63 จุด หรือ +0.21% และ ดัชนี DAX ตลาดหุ้นเยอรมันปิดที่ 12,328.02 จุด เพิ่มขึ้น 12.84 จุด หรือ +0.10% ขณะที่ ดัชนี FTSE 100 ตลาดหุ้นลอนดอนปิดที่ 7,440.66 จุด เพิ่มขึ้น 12.47 จุด หรือ +0.17%
 
ตลาดหุ้นลอนดอนปิดปรับตัวขึ้นเมื่อคืนนี้ (29 เม.ย.) เนื่องจากนักลงทุนขานรับการเปิดเผยข้อมูลเศรษฐกิจของสหรัฐ อาทิ ข้อมูลเงินเฟ้อที่ทรงตัวในเดือนมี.ค. และการใช้จ่ายที่เพิ่มขึ้นของผู้บริโภคที่พุ่งขึ้นในเดือนมี.ค. ขณะที่หุ้นกลุ่มสายการบินที่ปรับตัวขึ้นหลังราคาน้ำมันลดลง ช่วยหนุนตลาดด้วย
ดัชนี FTSE 100 ตลาดหุ้นลอนดอนปิดที่ 7,440.66 จุด เพิ่มขึ้น 12.47 จุด หรือ +0.17%
 
สัญญาทองคำตลาดนิวยอร์กปิดลบเมื่อคืนนี้ (29 เม.ย.) เนื่องจากนักลงทุนเทขายทองคำในฐานะสินทรัพย์ที่ปลอดภัย หลังจากตลาดหุ้นสหรัฐปรับตัวขึ้นติดต่อกัน 2 วันทำการ ขณะที่นักลงทุนจับตาการประชุมนโยบายการเงินของธนาคารกลางสหรัฐ (เฟด) และการเปิดเผยตัวเลขจ้างงานนอกภาคเกษตรของสหรัฐ
สัญญาทองคำตลาด COMEX (Commodity Exchange) ส่งมอบเดือนมิ.ย. ลดลง 7.3 ดอลลาร์ หรือ 0.57% ปิดที่ 1,281.5  ดอลลาร์/ออนซ์
สัญญาโลหะเงินส่งมอบเดือนพ.ค. ลดลง 15.5 เซนต์ หรือ 1.03% ปิดที่ 14.933 ดอลลาร์/ออนซ์
สัญญาพลาตินัมส่งมอบเดือนก.ค. ลดลง 2.3 ดอลลาร์ หรือ 0.25% ปิดที่ 901.3 ดอลลาร์/ออนซ์
สัญญาพัลลาเดียมส่งมอบเดือนมิ.ย. ร่วงลง 85.20 ดอลลาร์ หรือ 5.9% ปิดที่ 1,362.00 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (29 เม.ย.) โดยได้แรงหนุนจากการคาดการณ์ที่ว่า อุปทานน้ำมันในตลาดโลกจะได้รับผลกระทบจากการที่สหรัฐคว่ำบาตรการส่งออกน้ำมันของอิหร่าน
สัญญาน้ำมันดิบ WTI ส่งมอบเดือนมิ.ย. เพิ่มขึ้น 20 เซนต์ หรือ 0.3% ปิดที่ 63.50 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมิ.ย. ลดลง 11 เซนต์ หรือ 0.2% ปิดที่ 72.04 ดอลลาร์/บาร์เรล
 
ดอลลาร์สหรัฐอ่อนค่าลงเมื่อเทียบกับสกุลเงินยูโรและปอนด์ ในการซื้อขายที่ตลาดปริวรรตเงินตรานิวยอร์กเมื่อคืนนี้ (29 เม.ย.) ก่อนที่การประชุมนโยบายการเงินของธนาคารกลางสหรัฐ (เฟด) จะเปิดฉากขึ้นในวันนี้ และการประชุมของธนาคารอังกฤษ (BoE) จะมีในวันพฤหัสบดีนี้
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1183 ดอลลาร์ จากระดับ 1.1154 ดอลลาร์ ขณะที่เงินปอนด์แข็งค่าขึ้นสู่ระดับ  1.2935 ดอลลาร์ จากระดับ 1.2925 ดอลลาร์ และดอลลาร์ออสเตรเลียแข็งค่าขึ้นแตะที่ระดับ 0.7057 ดอลลาร์สหรัฐ จากระดับ 0.7039 ดอลลาร์สหรัฐ
ดอลลาร์สหรัฐแข็งค่าเมื่อเทียบกับเงินเยน ที่ระดับ 111.71 เยน จากระดับ 111.61 เยน และแข็งค่าเมื่อเทียบกับฟรังก์สวิส ที่ระดับ 1.0198 ฟรังก์ จากระดับ 1.0191 ฟรังก์ แต่ดอลลลาร์สหรัฐอ่อนค่าลงเมื่อเทียบกับฟรังก์สวิส ที่ระดับ 1.3448 ดอลลาร์แคนาดา จากระดับ 1.3461 ดอลลาร์แคนาดา